"inFAMOUS"-i lugu hargneb kulleri ümber, kellel  palutakse tundmatu kliendi poolt viia pakk linnaväljakule ja see seal avada. Paha aimamata teebki too, nagu kästud ja tulemuseks on plahvatus, mis hävitab ümbritsevad kvartalid. Ometigi jääb kuller mitte ainult ellu, vaid tal hakkavad manifesteeruma elektril baseeruvad ülivõimed. Paraku ei jää tema roll selles ajas saladuseks ning terroriakti ohvrid ei kavatse asja sugugi niisama jätta. Nüüd on värskel superkangelasel täita mitmekordne roll: ise elus püsida ja leida tegelik süüdlane.